പുതുവർഷത്തിൽ നേട്ടത്തോടെ തുടങ്ങിയെങ്കിലും ആ നേട്ടം നിലനിർത്താൻ വിപണിക്ക് കഴിഞ്ഞില്ല . സെൻസെക്സ് 45ഉം നിഫ്റ്റി 12 ഉം പോയിൻറ് നേട്ടത്തിലാണ് ഇന്നത്തെ ട്രേഡിംഗ് തുടങ്ങിയത് . എന്നാൽ , അരമണിക്കൂറിനുള്ളിൽ തന്നെ വിപണി നഷ്ടത്തിലേക്ക് വീണു . ഫാർമ , ഇൻഫ്ര , കൺസംപ്ഷൻ ഓഹരികളെല്ലാം ഇന്ന് നേട്ടത്തിലാണ് . ഓട്ടോമൊബൈൽ , ഐടി ഓഹരികൾ നഷ്ടത്തിലാണ് ഇന്ന് തുടങ്ങിയത് . യെസ് ബാങ്ക് , സൺഫാർമ , ആക്സിക് ബാങ്ക് എന്നിവ നേട്ടം കൈവരിച്ചു . ഹിൻഡാൽകോ , ഇൻഡസന്റ് ബാങ്ക് , ഇൻഡ്യബുൾസ് എച്ച്എസ്ജി എന്നിവ നഷ്ടം നേരിട്ട ഓഹരികളാണ് . പുതുവർഷത്തിലെ ആദ്യദിനത്തിൽ രൂപയുടെ മൂല്യം 15 പൈസ കൂടി ഉയർന്നു .